Cuneiform Tablet TC 3 80
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma il-mì-tí-ma a-na a-šur-i-dí-in šu-a-nim a-šur-i-mì-tí ú a-mur-IŠTAR qí-bi₄-ma mì-nam ša šál-ṭá-tù-nu-ni-ma a-dí u₄-mì-im a-nim wa-áš-ba-tù-nu-ni iḫ-da-ma ṭup-pá-am ša i-ku-nim ù a-šur-i-mì-tí ḫi-ir-ma-ma ù a-šu-mì ma-ak-na-ki-im ša a-bi₄-ni a-wa-tám ku-uš-da a ma-lá na-áš-pè-er-tí-ku-nu a-šu-mì ší-ip-ri-e ša a-lim{ki} a-ma-kam a-wa-tám ša É a-bi₄-ni ša a-lim{ki} za-ki-a-ma ITU.1.KAM ù li-mu-um iš-tù u₄-mì-im ša ú-ṣú-ni ša-i-lá-ma ú za-ku-sà šu-up-ra-nim ù šu-ma a-mur-a-šur i-ta-ak-lá iš-tù u₄-mì-im ša tal-ku-nu té-er-ta-ak-nu li-li-kam u₄-mì-a la-am-nu iš-tù ta-ta-al-kà-ni a-wa-tám ša wa-aḫ-šu-ša-na ag-ta-am-ra-ku-nu-tí ù a-tù-nu mì-ma-ša-ma lá ta-ša-pá-ra-nim-ma úz-ni lá ta-pa-té-a